Baka (75) se traktorom zabila u kuću! Teško je ozlijeđena

Nesretna umirovljenica teško je stradala vozeći traktor u Zagorju, otkrila je u ponedjeljak policija.

Baka (75) upravljala je traktorom oko 15 sati u petak u mjestu Petrova Gora južno od Lepoglave.

“Do prometne nesreće došlo je kada se 75-godišnja hrvatska državljanka, upravljajući traktorom nizbrdo, nije kretala što bliže desnom rubu kolnika.

Pritom je izgubila nadzor nad vozilom, prešla van ruba kolnika i udarila traktorom u obiteljsku kuću. Vozilom hitne medicinske pomoći 75-godišnjakinja prevezena je u Opću bolnicu Zabok.

Tamo su joj liječnici utvrdili teške tjelesne ozljede”, otkrili su jutros iz krapinske Policijske uprave.

Objava Baka (75) se traktorom zabila u kuću! Teško je ozlijeđena pojavila se prvi puta na Danica.hr.