Nabrijana bakica skrivila prometnu na parkiralištu pa zbrisala

Nestrpljiva bakica skrivila je prometnu na parkiralištu trgovačkog centra te zbrisala s mjesta nesreće.

No, brzo su je pronašli na adresi stanovanja. Kako javlja policija, sve se dogodilo u ponedjeljak oko 10.30 sati u Bjelovaru, na parkiralištu trgovačkog centa u Ulici Andrije Hebranga. Bakica je izlazeći s parkirališnog mjesta previše “smotala volan”.

“Vozačica (73) upravljajući osobnim automobilom, prilikom izlaska s parkirališnog mjesta vožnjom unatrag, prednjim djelom vozila udarila je u bočni dio parkiranog automobila u vlasništvu 42-godišnjaka.

Vozačica je napustila mjesto događaja bez da je vlasniku oštećenog vozila ostavila podatke. Naknadno je pronađena na adresi stanovanja i protiv nje slijedi podnošenje obaveznog prekršajnog naloga zbog počinjenih prekršaja”, rekli su u policiji.

Jučer se dogodila još jedna nesreća na parkiralištu, i to oko 12.15 sati u Daruvaru, na parkiralištu poduzeća u Ulici Josipa Jelačića. Vozač (62) je osobnim automobilom prilikom okretanja vožnjom unatrag stražnjim dijelom vozila udario u metalni stup za prihvat rampe koji je oštetio.

“Vozaču je na mjestu događaja naplaćena novčana kazna zbog počinjenog prekršaja”, otkrili su danas iz bjelovarske Policijske uprave.

Objava Nabrijana bakica skrivila prometnu na parkiralištu pa zbrisala pojavila se prvi puta na Danica.hr.