“Ninja” bakica (78) pretukla susjedu, slomila joj obje ruke!

Ratoborna “ninja bakica” (78) pretukla je susjedu drvenim štapom nanijevši joj teške tjelesne ozljede.

Kako se navodi u presudi, sve se dogodilo oko 22.15 sati ispred stambene zgrade u Remetinečkom gaju u Zagrebu. Očito je riječ o ranijoj netrpeljivosti, svađi i neračišćenim odnosima.

U cilju da teško tjelesno povrijedi susjedu, umirovljena konobarica (78) joj je prišla držeći drveni štap dužine oko jedan metar kojim je u više navrata zamahnula prema susjedinoj glavi.

“Kako bi se zaštitila od udaraca, žena je podigla ruke iznad glave, a umirovljenica ju je štapom više puta snažno udarila po rukama.

Uslijed udaraca, napadnuta je zadobila prijelom dijafize desne lakatne kosti i višeiverni prijelom dijafize lijeve lakatne kosti, a koje ozljede su teške naravi”, navodi se u ovotjednoj presudi.

Napadačica je proglašena krivom i kažnjena sa šest mjeseci uvjetnog zatvora. Mora platiti i 256 eura troškova kaznenog postupka. “Ninja bakica” požalila se kako ima mirovinu od 660 eura.

Objava “Ninja” bakica (78) pretukla susjedu, slomila joj obje ruke! pojavila se prvi puta na Danica.hr.