Pijana bakica sjela u auto i zabila se u motocikl

Pijana bakica sjela je u automobil i zabila se u motocikl, otkrila je policija u utorak.

Kako su priopćili, prometna nesreća dogodila se oko 19.30 sati na Trgu dr. Franje Tuđmana u Petrinji.

“Prometnu nesreću s materijalnom štetom je izazvala 78-godišnjakinja. Pod utjecajem alkohola od 1,34 promila upravljala je automobilom sisačkih registracija i udarila u nepropisno parkirani motocikl.

Utvrđeno je i da za vrijeme vožnje nije imala vozačku i prometnu dozvolu. Zbog počinjenih prekršaja protiv vozačice slijedi optužni prijedlog nadležnom Općinskom sudu.

Korisniku motocikla na mjestu događaja naplaćena je novčana kazna”, izvijestili su iz Policijske uprave danas.

Objava Pijana bakica sjela u auto i zabila se u motocikl pojavila se prvi puta na Danica.hr.